stanford-oval/wikipedia huggingface dataset:
סינמה סיטי
סינמה סיטי ראשון לציון

ב-17 במרץ 2010 נפתח מתחם "סינמה סיטי" בראשון לציון (31°59′03″N 34°46′14″E﻿ / ﻿31.98417°N 34.77056°E﻿ / 31.98417; 34.77056). סניף זה של "סינמה סיטי" כולל 20(1-8, 11-13, 16-25) אולמות קולנוע, ובין המיוחדים שבהם: שני אולמות "אהבה" ברוח האהבה, ושלושה אולמות אח"מים ("VIP"). המתחם, בבעלות גזית גלוב ישראל, שבו נמצא הקולנוע, כולל גם מסעדות וחנויות.
במתחם שמחוץ למבנה (מול הכניסה המזרחית) מוצגת תערוכת פסלי ענק ודגמים של בעלי חיים פרהיסטוריים ודינוזאורים. מתחם זה ידוע בכינוי "פארק הדינוזאורים". ב-2013 כלל המתחם דגמים של בעלי חיים פרההיסטוריים דוגמת דינוזאורים, פטרוזאורים וממותה, לצד פסלי חיות בר (כגון תנינאים, קרנפים וארות) ודרקונים. עם הזמן נשברו חלק מהפסלים. ביולי 2019 חודש פארק הדינוזאורים: כמעט כל הדגמים הישנים הוסרו, ובמקומם הוצבו דגמים אנימטרוניים שזזים ומשמיעים קולות כל שעה עגולה (הדינוזאורים במתחם החדש כוללים טריצרטופס, טירנוזאורוס, ברכיוזאורוס, סטגוזאורוס, אלוזאורוס וולוצירפטור). בנוסף הוצבו פסלי ענק בדמות הרובוטריקים אופטימוס פריים ובאמבלבי.
מאז השלבים המוקדמים של תכנון המתחם ועד 2013, עת נבחר לכהן בראשות עיריית חדרה, שימש צבי גנדלמן כמנכ"ל סינמה סיטי ראשון לציון. בשלהי 2013 מונה רוני בני לתפקיד מנכ"ל המתחם.
פארק הדינוזאורים הישן (עד 2019)
דגם של ברכיוזאורוס בפארק הדינוזאורים של סינמה סיטי ראשון לציון
דגם של דינוזאור טורף בוקע מביצה בפארק הדינוזאורים של סינמה סיטי ראשון לציון
דגמי כבש מופלון, פנדה, ממותה ופרות בפארק הדינוזאורים של סינמה סיטי ראשון לציון
פארק הדינוזאורים החדש (מיולי 2019)
טריצרטופס וגורים (לא בגודל מלא) בפארק הדינוזאורים של סינמה סיטי ראשון לציון
תרופודים שונים, בהם טירנוזאורוס וולוצירפטור בפארק הדינוזאורים של סינמה סיטי ראשון לציון
טריצרטופס, ג'יפ וברכיוזאורוס ברקע, בפארק הדינוזאורים של סינמה סיטי ראשון לציון
סינמה סיטי ירושלים

מתחם שלישי של הרשת החל להיבנות בשנת 2013 בקריית הלאום בירושלים (31°46′56.58″N 35°12′12.15″E﻿ / ﻿31.7823833°N 35.2033750°E﻿ / 31.7823833; 35.2033750), מעל חניון הלאום ומול בית המשפט העליון.
המתחם נפתח לקהל הרחב ב-27 בפברואר 2014, והוא כולל 19 אולמות קולנוע המחולקים ל"נושאים" ("אולם VIP", "אולם ילדים", "אולם אהבה" וכו'). המקום כולל גם שני אולמות תיאטרון ומוזיאון העוסק בקולנוע. מלבד אלה, במקום פועל מרכז קניות הכולל יותר מ-50 בתי עסק. במסדרונות, בין בתי הקולנוע והעסקים השונים, פזורות דמויות מסדרת "הדרדסים" וכן מסרטי דיסני, לצדם נוהגים באי המקום להצטלם.
על גג המבנה הוקם מתחם "עיר התנ"ך", אזור הכולל תצוגות של למעלה מ-60 סצנות מסיפורי התנ"ך, ואף דגם של "תיבת נח", שבתוכו מוקרן, החל מיולי 2014, סרט מצויר העוסק בתולדות ירושלים, נכון ל-2019, המתחם סגור. בקומה השלישית של הבניין הוקם "מוזיאון הקולנוע היהודי".
הסינמה סיטי עורר ויכוח עירוני סוער בשל ההחלטה שהמתחם יהיה סגור בשבת, מקור ההחלטה הוא בסעיף של משרד האוצר שחייב לסגור את הסינמה סיטי בשבת, בשל היותו בנוי על אדמה ציבורית. החלטת האוצר אושרה בעירייה והסינמה סיטי חויב להיסגר בשבתות. הנושא עורר דיון ציבורי נרחב בירושלים, הפגנות קוימו בשערי המקום ובכיכר ספרא והוגשה עתירה לבג"ץ בנושא, שהחליט שעל העירייה לדון בנושא בשנית. המתנגדים לסגירת הקולנוע בשבתות טענו שזוהי הפרה של הסטטוס קוו הירושלמי שלפיו בתי קולנוע פתוחים בשבתות. יזמי המתחם שבתחילה התנגדו לסגירתו בשבתות, במיוחד בשל פתיחתו של סניף "פלאנט" הירושלמי, הודיעו לבסוף שהם מתכוונים להשאיר את המתחם סגור בשבתות.
ביוני 2016 דחה בית המשפט המחוזי בירושלים את עתירת בעלי סינמה סיטי, שניסו למנוע הריסת גג שנבנה באופן לא חוקי במתחם בירושלים. הגג, שהוקם מעל מה שאמור היה להיות כיכר ציבורית בשם "כיכר הלאום", הפך את המקום לקניון סגור.
סינמה סיטי כפר סבא

המתחם בכפר סבא נפתח לציבור ב-18 ביוני 2015 ונמצא במתחם G בעיר.
במתחם נמצא אולם תיאטרון, המכיל 350 מקומות ישיבה, ושנים-עשר אולמות קולנוע.
בסך הכל מציע המתחם כ-1,500 מושבים המחולקים לפי קטגוריות: אולם ילדים, אולם אהבה ואולם סרטי אימה.
במתחם פעלו שני אולמות VIP, אך הם נסגרו עם תחילת מגפת הקורונה בישראל ולא נפתחו מחדש.
סינמה סיטי נתניה

המתחם בנתניה נפתח לציבור ב-1 בדצמבר 2016. המתחם, שבהקמתו הושקעו כ-45 מיליון ש"ח, ממוקם בשטח המתחם המסחרי "רוגובין פדרמן", הנמצא בסמוך לאצטדיון נתניה. המתחם בן שתי הקומות כולל קומפלקס עם 14 בתי קולנוע "חכמים", מתוכם שני "אולמות VIP", אולם תיאטרון ומופעים שכולל 350 מקומות ישיבה, ומגוון מסעדות ובתי קפה לצד חנויות.
סינמה סיטי באר שבע

ב-19 בנובמבר 2019 נפתח מתחם סינמה סיטי בבאר שבע. סניף זה של סינמה סיטי כולל 24 אולמות קולנוע, גודלו מוערך כ-50,000 מ"ר. המתחם החדש כולל 3 קומות, מסעדות ומסחר, בשטח כולל של 30 אלף מ"ר. המתחם נמצא בכניסה הדרומית של העיר, בסמוך לשוק. מחוץ למבנה נמצאת תצוגה של בני ישראל במדבר. המתחם נמצא בבעלות משותפת של י.ח. דמרי (80%) ורשת סינמה סיטי (20%) ובנייתו עלתה כחצי מיליארד שקלים.
סינמה סיטי חדרה

בעלי הסינמה סיטי הודיעו על הקמת סינמה סיטי בעיר חדרה. המתחם הוקם כתוספת בקומה העליונה במתחם MIXX. מתחם זה כולל אחד-עשר אולמות קולנוע, בהם אולם VIP. בשנת 2020 נפתח המתחם לתקופה קצרה ולאחר מכן נסגר עקב מגפת הקורונה בישראל. המתחם נפתח מחדש ביוני 2021.
סינמה סיטי אשדוד

באשדוד הוקם מתחם הסינמה סיטי במתחם ה-Big Fashion. בנייתו החלה בתחילת שנת 2019 ונדחתה עקב מגפת הקורונה. ביולי 2021 נפתח המתחם.
גולגולנוע

נכון לשנת 2008, סינימה סיטי בשיתוף עם קלסיקלטת הוציאו שני סרטים מהמבוססים על הספרים: "הפיל שרצה להיות הכי" ו"טרופותי" סרטים אלו כוללים גם הצגה, שירים ומופע קסמים והם בעלי אותו שם. לדבר זה קוראים "גולגולנוע" בכיכובם של בחורה בשם "נועה" ודמות הנפשה ממחושבת דמוית ליצן בשם "גולגול", בסוף כל הצגה הצופים מקבלים שוקולדים תוצרת עלית. הצגות אלו מתאימות לגיל שנה עד גיל 6. בשנת 2018 הפרויקט נחל כישלון והסתיים.
הערות שוליים

↑   רנית נחום-הלוי, סינמה סיטי בדרך לירושלים: בניית המתחם תחל בימים הקרובים, באתר TheMarker‏, 9 בפברואר 2014
↑   ניר חסון, הסינמה סיטי הירושלמי יאפיל על בית המשפט העליון, באתר הארץ, 24 בינואר 2014
↑  בין חנוכת "עיר התנ"ך" ליולי 2014, הוקרן בתוך התיבה סרט בכיכובו של "סבא טוביה".
↑  נועם דביר, קרב חילוני-חרדי: סינמה סיטי בי-ם, לא בשבת, באתר ynet, 25 בפברואר 2014
↑  עמרי מניב, בעלי הסינמה סיטי בי-ם ויתרו: המתחם יישאר סגור בשבת, באתר nana10‏, 22 בנובמבר 2015
↑   ניר חסון, מתחם הסינמה סיטי בירושלים ייאלץ להרוס את הגג שנבנה על כיכר ציבורית, באתר הארץ, 16 ביוני 2016
↑  איתמר חדד‏, קולנוע להמונים: הושק מתחם סינמה סיטי נתניה, באתר וואלה, 28 בנובמבר 2016
↑  עכשיו זה רשמי וסופי: היום אחה"צ הסינמה סיטי באשדוד ייפתח לקהל הרחב, באתר כאן דרום - אשדוד, ‏2021-07-25
"סינמה סיטי גלילות" ברמת השרון - מבט מצפון
סינמה סיטי, ראשון לציון
פסל בדמות אופטימוס פריים בפארק הדינוזאורים המחודש (יולי 2019)
וידאו: בובות אנימטרוניות בפארק הדינוזאורים של סינמה סיטי ראשון לציון, יולי 2019
סינמה סיטי ירושלים
סינמה סיטי ירושלים - מראה מבפנים
סמליל הקולנוע "סינמה רענן" שפעל בקניון רננים ונסגר ב-2016
הלכה ברורה (ספר)

ערך זה עוסק בערך זה עוסק בספר ההלכה של הגאון הרב דוד יוסף. אם התכוונתם לאם התכוונתם לכתבי הראי"ה קוק הלכה ברורה ובירור הלכה, ראו .
|  מידע כללי |
| --- | --- |
 מאת:  הרב דוד יוסף
 שפת המקור:  עברית 
 סוגה:  ספרות הלכתית 
 
הֲלָכָה בְּרוּרָה הוא חיבור הלכתי מעשי הכולל 26 כרכים על סדר השולחן ערוך מאת הרב דוד יוסף. סדרת הספרים מקיפה את רוב חלק אורח חיים שבשולחן ערוך, תכניו של הספר נערכו על ידי המחבר יחד עם הגהה ומעט תיקונים של צוות כולל אברכים שבראשו הוא עומד. הספר מיועד לספרדים ואשכנזים כאחד. על כל סעיף בשולחן ערוך, מובאות ההלכות הקשורות לסעיף, ובנוסף לכך מובאים טעמי ההלכה ומקורות ההלכה.
כרכי הספר

עד כה (תשפ"ד) יצאו 26 כרכים. הכרכים הראשונים (עד הכרך השביעי), המבארים את הלכות השכמת הבוקר ותפילת שחרית וכל הקשור בתפילה (תפילין, ק"ש וכו'), הגיעו בסימני השולחן ערוך לסימן קכ"ז ודברו על ענייני תפילה וברכות. כרך ח' הוא הכרך הראשון שמתעסק בהלכות ברכות, בשנת תשע"ב יצא לאור הכרך הי"ג שהתחיל לעסוק בהלכות שבת.
בשנת תשע"ד יצאו שני כרכים חדשים העוסקים בדיני "אמירה לנוכרי בשבת", וכן בדין "הנאה ממלאכת נכרי בשבת" (בשולחן ערוך סימנים: רנ"ב, רע"ו, ש"ז, שכ"ה ועוד). בשנת תשע"ה יצא כרך נוסף על סימן שי"ח (הלכות שבת - אפיה ובישול). בשנת תשע"ז יצא כרך ארבעה עשר (הלכות שבת ח"ב, סימנים רנג-רנט). בשנת תשע"ח כרך חלק ט"ו (הלכות שבת ח"ג, סימנים רס-רסו). בשנת תשע"ט יצא כרך ט"ז (הלכות שבת ח"ד, סימנים רסז - רעד). בשנת תש"פ יצא כרך י"ז (הלכות שבת ח"ה, סימנים ערה - רפו). בשנת תשפ"א יצא כרך י"ח (הלכות שבת ח"ו, סימנים רפז - ש). בשנת תשפ"ב יצא כרך י"ט (הלכות שבת ח"ז, סימנים שא - שב). בשנת תשפ"ד יצא כרך כ' (הלכות שבת ח"ח, סימנים שג - שז). ועוד יצאו שני כרכים קיצור לשולחן ערוך.
ספר נוסף שניתן להכליל בסדרת הספרים הוא "כי בא השמש", אשר עוסק בענייני בין השמשות ותוספת שבת. יצא לאור בשנת תשע"ז, לקראת יום השנה השלישי לפטירת אביו. מהדורה שנייה של הספר נדפסה במדור "אוצרות יוסף" בכרך י"ד.
מבנה הספר

הספר נכתב על בסיס שיעור שנותן הרב דוד יוסף כל יום ראשון.
הספר כולל שלושה חלקים, בדומה לספר משנה ברורה:
הלכה ברורה - ההלכות הקשורות לאותו סעיף לפי השולחן ערוך.
בירור הלכה - ובו בירורי הלכה ומשא ומתן הלכה והערות והארות בעניינים הצריכים עיון ובירור.
שער הציון - ובו ציוני מקורות בהלכה מדברי רבותינו חכמי התלמוד ועד רבותינו הפוסקים ראשונים ואחרונים.
ובנוסף הספר מכיל נספח בשם "שו"ת אוצרות יוסף" ובו שאלות ותשובות בהלכה בעניינים אקטואליים.
כמו כן, יצאו לאור 2 חלקים של קיצור שולחן ערוך הלכה ברורה (סימנים: א-קכ"ז, קכ"ח-רל"ט).
ביקורת

הרב יצחק יוסף טוען שחלקים מהספר מועתקים מספרו ילקוט יוסף.
הסדרה זכתה בפרס לספרות תורנית מטעם "מרכז מורשת מרן הרב מלובלין".
הערות שוליים

↑  שם זה נבחר על פי דברי הגמרא במסכת שבת (שבת דף קלח עמוד ב); תניא רבי שמעון בן יוחי אומר; חס ושלום שתשתכח תורה מישראל, שנאמר (דברים לא, כא) "כי לא תשכח מפי זרעו", אלא מה אני מקיים "ישוטטו לבקש את דבר ה' ולא ימצאו"? שלא ימצאו הלכה ברורה ומשנה ברורה במקום אחד!
↑  חנניה פרץ, דברי חפץ, חלק א סימן כו, באתר אוצר החכמה (צפייה חופשית – מותנית ברישום)
↑  מעמד מפואר לכבודו של מייסד ה'דף היומי' וישיבת 'חכמי לובלין' מרן הגר"מ שפירא זצוק"ל, מתוך המבשר, 8 באוקטובר 2010
ערך זה הוא קצרמרבנושא הלכה. אתם מוזמנים לתרום לוויקיפדיה ו.
גד יעקבי

גד יעקבי בוועידת רפ"י לצד שמעון פרס ומשה דיין, 1969
גד יעקבי בטקס הנחת הפס הראשון בקו הרכבת לאילת, 1975
גד יעקבי (18 בינואר 1935 – 27 באוגוסט 2007) היה חבר הכנסת, שר בממשלות ישראל ושגריר ישראל באו"ם. בנוסף לפעילותו הציבורית היה משורר פורה, ופרסם ספרי עיון וספרי ילדים.
ביוגרפיה

יעקבי נולד בכפר ויתקין לאלכסנדר ושרה יעקבי, משפחה בעלת רקע חקלאי. סיים את בית הספר התיכון בכפר ויתקין בשנת 1953. שירת בצה"ל בחיל המודיעין, ולאחר שהשתחרר למד באוניברסיטת תל אביב. בשנת 1958 סיים את לימודי התואר ראשון במדע המדינה ובשנת 1960 סיים את לימודי המוסמך בכלכלה, כאשר את חלק מלימודיו עשה באוניברסיטת הרווארד.
כנער החל יעקבי בפעילות ציבורית במסגרת תנועת העבודה. בתחילה היה פעיל בתנועת הנוער העובד והלומד, ועם סיום לימודיו החל בפעילות מפלגתית שקירבה אותו אל משה דיין, ממנהיגי מפא"י. בשנת 1959 שימש מנהל לשכתו ודובר משרדו של דיין, לאחר שזה נבחר לתפקיד שר החקלאות בכנסת הרביעית. הוא שימש עוזר שר החקלאות בשנים 1960–1961 וראש המרכז לתכנון ופיתוח כלכלי במשרד החקלאות בשנים 1961–1966, בתמיכת פטרונו הפוליטי דיין.
המשבר הפוליטי שהביא להקמת רפ"י הביא לפרישת משה דיין ממשרד החקלאות בשלהי שנת 1964, ובשנת 1966 פרש גם יעקבי מתפקידיו במשרד והצטרף לרפ"י. הוא שימש נציגה של המפלגה החדשה בוועדה המרכזת של ההסתדרות ובהנהלת חברת העובדים. כשהתמזגה רפ"י לתוך מפלגת העבודה, התמנה לחבר לשכת המפלגה, ובבחירות לכנסת השביעית בשנת 1969 נבחר לראשונה לחבר הכנסת. בבחירות אלו בחרה כל אחת מהמפלגות שהרכיבו את המערך את מועמדיה בנפרד, ואנשי רפ"י בחרו את מועמדיהם בבחירות חשאיות שנערכו בין חברי "לשכת המפלגה". בבחירות אלו זכה יעקבי במקום השני, המבטיח משרת שר על פי ההסכמים שבין מפלגות המערך, כשהוא מקדים את שמעון פרס הוותיק. למרות זאת, ויתר יעקבי על מקומו לטובת פרס ושימש חבר הכנסת בלבד, כשהוצב במקום ה-31 ברשימת המערך, בעוד שפרס מונה במקומו לשר. באוקטובר 1970 מונה לסגן שר התחבורה.
בשנת 1972 מונה יעקבי לסגן שר התחבורה, וב-1974 התמנה לשר התחבורה בממשלת רבין הראשונה. בשנה זו בחר טיים מגזין את "50 מנהיגי העתיד" ממדינות שונות בעולם, וציין את יעקבי ואת שולמית אלוני כמנהיגי העתיד של ישראל.
בשנת 1977 הוצג יעקבי על ידי שמעון פרס כמועמד המערך לתפקיד שר האוצר והוצב במקום ה-12 ברשימה. אולם לאחר הבחירות לכנסת התשיעית ותבוסת המערך בבחירות הסתפק בתפקיד יושב ראש ועדת הכלכלה.
בממשלת האחדות הלאומית שהוקמה ב-1984, לאחר שהוצב במקום השמיני ברשימת המערך, מונה לשר הכלכלה והתכנון. משרד הכלכלה והתכנון היה קיים בין 1981 ל-1995, ועסק בתיאום כלכלי בין משרדי הממשלה. על אף שרבים סברו שהמדובר במשרה חסרת תוכן שנוצרה מטעמים קואליציוניים, ניסה יעקבי לקבל למשרדו סמכויות כלכליות רבות ככל האפשר. בתקופה זו נטל חלק בעיצוב מדיניותה הכלכלית של ישראל, וביישום תוכנית הייצוב הכלכלית של 1985, שהביאה לישראל יציבות כלכלית לאחר האינפלציה הגבוהה בשנים שקדמו ל-1985. יעקבי ניסה להכניס תוכן כלכלי למשרת שר זו, תוך כדי שהוא מנסה לשמור על מעמדו כאישיות הכלכלית הבכירה במפלגת העבודה גם בתקופה בה שימש שמעון פרס שר האוצר. ביוני 1987 לאחר פרישת אמנון רובינשטיין מהממשלה, שימש יעקבי גם שר התקשורת, תפקיד בו שירת גם במהלך ממשלת ישראל העשרים ושלוש עד נפילתה בעקבות "התרגיל המסריח". בתקופת כהונתו כשר נראה יעקבי כאיש המרכז-שמאל, והשמיע דעות בעד "שלום תוך ויתור על רוב שטחי יהודה שומרון וחבל עזה המאוכלסים בצפיפות על ידי ערבים".
ביוגרפיה > השפעתו הפוליטית וכהונתו כשגריר ישראל באו"ם

יעקבי ראה עצמו כאיש "דור הביניים" במפלגת העבודה, אליו היו שייכים אישים כמשה שחל, יעקב צור ושושנה ארבלי-אלמוזלינו. עם תחילת שנות ה-90 נראה לרבים כי היריבות רבת השנים בין שמעון פרס ויצחק רבין הביאה את המפלגה להפסדים במערכות הבחירות, וכי הגיע תורו של דור זה לצעוד לקדמת הבמה ולקבל את ההנהגה. בשנת 1992 העמיד עצמו יעקבי כמועמד לראשות מפלגת העבודה, בבחירות בהן התמודדו שמעון פרס, יצחק רבין, אורה נמיר וישראל קיסר. בצעד מפתיע, הודיע יעקבי לבסוף כי ויתר על התמודדותו, וביקש מתומכיו לבחור ביצחק רבין. לאחר מכן, ולאור תוצאות הבחירות המקדימות, טען יעקבי כי צעד זה הוא שהביא לבחירתו של רבין, שנבחר בסיבוב הראשון במספר קולות גבוה אך במעט מ-40%, ולולא תמיכת אנשי יעקבי, לא היה מצליח להגיע ל-40%, ולפי חוקת המפלגה היה צורך בסיבוב שני, שיש סיכויים רבים לכך שבו היה מנצח פרס.
יעקבי נכשל בבחירות המקדימות לתפקיד חבר הכנסת במפלגת העבודה כשזכה במקום ה-45, ולא נבחר לכנסת ה-13. רבין מינה אותו לשגריר ישראל באו"ם - תפקיד אותו מילא בין ספטמבר 1992 ליוני 1996, עת נבחר בנימין נתניהו לראשות הממשלה. מששב לישראל מונה ליו”ר חברת החשמל, תפקיד שמילא עד דצמבר 1998 וליו”ר רשות הנמלים והרכבות מאוקטובר 2000 עד אוקטובר 2003. כיהן כמרצה במרכז הבינתחומי הרצליה ובהנהלת מספר עמותות ציבוריות, בהן מרכז רבין. קיבל את פרס בן-גוריון בשנת 2004. לאחר פרישתו מהחיים הפוליטיים המשיך להשמיע דעותיו בענייני השעה.
ביוגרפיה > פעילותו הספרותית וחייו האישיים

במהלך כל הקריירה הפוליטית שלו פרסם יעקבי ספרים רבים – ספרי עיון, אוטוביוגרפיות, ספרי ילדים וספרי שירה. שיריו של יעקבי זכו לתשבחות ופורסמו בהוצאות ספרים מכובדות. המשוררת חלי אברהם איתן כתבה על ספר שיריו "עד בוא היום" כי "המשורר מיטיב לחדור, מזווית העין של האמן המאמין בקיום המטאפיזי, לנבכי נפשו שלו ולנבכי נפש האדם באשר הוא, לדלות ממרחבי המקום והזמן את חומריה, ונע בין תודעת הסוף והאינסוף בעולמנו". המשוררת אורנה רב-הון כתבה כי "שירתו של גד יעקובי היא שירה קסומה ומלאת מעמקים, וכל הקורא בה ידלה ממנה ניצוצות נסתרים, ניצוצות של חמלה ואהבת האדם".
בצעירותו נישא יעקבי לטובה, ולזוג נולדו שלושה ילדים. בהם, יואב, שהתפרסם כמתופף של להקת הפאנק Mr. Error Sound System (שבהמשך קיצרה את שמה ל-M.E.S.S). בשנת 1974 התגרש ונישא לנלה, דיילת באל על ואלמנתו של לוחם ממלחמת ההתשה. נולדה להם בת ב-1982. מאוחר יותר התגרש מנלה ונישא בשלישית לאסתר בכרך יעקבי, אדריכלית פנים ונשיאת אגודת "סיסטיק פיברוזיס ישראל".
יעקבי יצא לטורונטו שבקנדה לצורך ניתוח בלבו ונפטר בבית חולים שם ב-27 באוגוסט 2007, י"ג באלול ה'תשס"ז בגיל 72. הוא נקבר למחרת בבית העלמין קריית שאול.
ספריו

ספור בצבעים על אבל ועל אם, לילדים, צייר גיל אלקבץ, גבעתיים 1988.
המסע אל הדבש, לילדים, איורים: אורה איל, הוצאת כתר ירושלים, 1991.
אני, לילדים, ציורים ועטיפה נורית צרפתי, עם עובד תל אביב תשמ"ו 1986.
מקום קרוב, שירים, תל אביב 1997.
עד בוא היום, שירים, תל אביב, 2004.
עומס החום, רומן, תל אביב, 2000.
ההתרחשויות בזמן קצוב: מבחר שירים 1991 - 2007, הוצאת הקיבוץ המאוחד, 2007.
ראש בעננים, אפיק ספרות ישראלית, 2013.
ספרי עיון:
"עוצמתה של איכות" (1972)
"החופש לבחור", עם עו"ד אהוד גרא, תל אביב, עם עובד, (תשל"ה). (1975)
"הממשלה", עם עובד תל אביב, תשמ"ג (1980)
(The Government of Israel (1981
"קריאת כיוון" (1983)
"כחוט השערה", איך הוחמץ הסדר בין ישראל למצרים ולא נמנעה מלחמת יום-הכיפורים, ידיעות אחרונות, עידנים תש"ן, (1990)
"העתיד מתחיל עכשיו" (1992)
"יומן ניו-יורק", סיפורו של שגריר ישראל לאו"ם, משכל תל אביב, (1997).
"חסד הזמן" - פרקי אוטוביוגרפיה, משכל תל אביב, (2002)
"פגישות במסלול חיי", הוצאת כרמל, ירושלים, תשס"ט 2009.
לקריאה נוספת

ראיה פוליטית-עיונית על עבודת הממשל, על ספרו של יעקבי, "הממשלה", מאת יצחק גל-נור, נדפס ב"מדינה, ממשל ויחסים בינלאומיים", 18, תשמ"ב 1982.
יאיר קוטלר, הנבחרת הלאומית, כרך ב', פרק א' (7), ירדן הוצאה לאור, 1988, עמודים 166 - 199
לקריאה נוספת > מאמרים משלו

"איש יהודי קשה עורף", ראיית הנולד בהכרעותיו של בן-גוריון, "כיוונים חדשים" 12, 2005.
האם יש עתיד לישראל בלי ציונות?, "כיוונים חדשים" 5, 2002.
המשבר הפוליטי בתקופת ה"המתנה": גורמים ותוצאות, "שישה ימים - שלושים שנה", 1999.
פרידה ממדיניות העבר: תוכנית מיתאר חדשה לישראל, "כיוונים חדשים" 3, 2000.
שיטת הבחירות והממשל - מפנה חיוני, כיוונים חדשים 14, 2006, עמ' 151-136, באתר ההסתדרות הציונית העולמית.
הערות שוליים

↑  י. קוטלר, הנבחרת הלאומית, כרך ב', ירדן הוצאה לאור, 1988, עמ' 181
↑  י. קוטלר, הנבחרת הלאומית, הוצאת ירדן, 1988, עמ' 163
↑  גד יעקובי מונה לסגן שר התחבורה, דבר, 5 באוקטובר 1970
↑  י. קוטלר, הנבחרת הלאומית, כרך ב', ירדן הוצאה לאור, 1988, עמ' 187
↑  גד יעקבי הבטחה שלא התקיימה - הבלוג של דניאל בלוך
↑  עד בוא היום - גד יעקבי, מאת חלי אברהם איתן, אתר אימגו
↑  אורנה רב-הון, לזכר גד יעקבי, באתר News1 מחלקה ראשונה, 30 באוגוסט 2007
↑  הקבר של גד יעקבי בבית הקברות קריית שאול, באתר BillionGraves
| --- | --- |
בקרת זהויות :  NLI: 987007269907005171  PLWABN: 9811266032205606  BnF: cb15002307k (data)  CiNii: DA08959165  GND: 123105978  ISNI: 0000 0001 0918 465X  LCCN: n82004279  NTA: 134418433  RERO: 02-A003990388  SNAC: w63z5mhg  SUDOC: 250640546  VIAF: 78784940   WorldCat (עם VIAF): 78784940
בראד קבאנה

| --- | --- |

 לידה:  21 באוגוסט 1992 (בן 32) וויתהאבן, קומבריה, אנגליה
 מדינה:  הממלכה המאוחדת 
 תקופת הפעילות:  מ-2003
 עיסוק:  שחקן, זמר, מהנדס קול, מגיש טלוויזיה, מחבר שירים, מפיק מוזיקלי
 מקום לימודים:  התיכון הקתולי סן בנדיקט 
 פרופיל ב-IMDb
 
בראד לואיס קבאנה (באנגלית: Brad Lewis Kavanagh; נולד ב-21 באוגוסט 1992) הוא שחקן, זמר ויוצר אנגלי, במקור מוויתהאן, קומבריה. ידוע בעיקר בתפקידו כפביאן ראטר, בסדרת הטלוויזיה של ניקלודיאון, בית אנוביס.
קריירת משחק

בראד קבאנה התחיל לשחק כילד בקבוצת משחק מקומית בקומבריה עד שהוא הפך להצלחה עצומה כאשר הוא עשה את הופעת הבכורה שלו בווסט אנד במחזמר בילי אליוט - המחזמר בתפקיד החבר הטוב ביותר של בילי, מייקל, בגיל 11. הוא עדיין ביקר בבית מעת לעת, סייע בקבוצה מקומית לביקור חברים זקנים, וצפה בהצגות חדשות שהקבוצה המקומית יצרה.
קריירת טלוויזיה

ב־2008, בראד קבאנה הציג את תחרות הכישרונות "My School Musical" בערוץ דיסני בבריטניה לצד המנצחת של השנה הקודמת, סמנתה דוראנס.
ב־2009, הוא הציג ב-Undercover Cou של ערוץ דיסני, והציג בMy Camp Rock. הוא הציג בהקרנת הבכורה של האחים ג'ונס 3D בבריטניה שכיסה את הבכורה בבריטניה מההופעה של האחים ג'ונס 3D בבוקר של שחרור הסרט. הוא היה שופט בHannah-Oke, תוכנית משחק מסוג X פקטור שבו המתמודדים ובני משפחותיהם שרים שירי האנה מונטנה. הוא גם הופיע בערוץ דיסני ארצות הברית "Pass The Plate".
באמצע 2010, קבאנה צילם את מופע הטלוויזיה החדש של ניקלודיאון House of Anubis, כאחת הדמויות המרכזיות, פביאן ראטר. בראד עבד עם חבריו למסך בכל זמן העלאת פרקים חדשים. מאז הוא המשיך לעבוד בשביל ניקלודיאון בעשיית פרויקטים שונים המקיפים את ההצלחה של הסדרה. הסדרה שודרה ל-2.9 מיליון בני אדם בארצות הברית בתאריך הקרנת הבכורה 1 בינואר 2011. בכורת עונה 2 הייתה ב-9 בינואר 2012 עד סביבות מרץ 2012. אחרי העונה השנייה הייתה הצלחה גדולה, קבאנה והשחקנים צולמו לעונה השלישית בקיץ 2012. הקרנת הבכורה הייתה במרס 2013 ובאפריל בבריטניה. ב-21 באפריל 2013, ניקלודיאון הודיעו על 90 דקות ספיישל של בית אנוביס, אבן הבוחן של רא, שקבאנה יככב בו כחלק מצוות השחקנים הראשי. צופי בית אנוביס עדיין מחכים להודעה על עונה 4.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2007-2008 | אחרי הצלצול | דילאן | הופיע לראשונה בעונה השנייה |
| 2008 | My School Musical | עצמו | מגיש עם סמנתה דוראנס |
| 2008 | Disney Channel Games | עצמו | חבר בצוות סופות טרופיות ירוקות |
| 2009 | Pass the Plate | עצמו | פרק 1 |
| 2009 | My Camp Rock | עצמו | מארח |
| 2009 | Jonas Brothers: Live in London | עצמו |  |
| 2009 | Undercover Coach | עצמו |  |
| 2009 | Hannah-oke | עצמו | שופט |
| 2009 | Jonas Brothers 3D Movie Premiere | עצמו |  |
| 2009 | Life Bites | בראד | 4 פרקים |
| 2011 | Dani's House | מרקו | פרק 1 |
| 2011- | בית אנוביס | פביאן ראטר | הדמות הגברית הראשית |
| 2011, 2013-הווה | Anubis unlocked | עצמו |  |
מוזיקה

קבאנה רשם ארבעה עשר שירים, המוקדמים שבהם: "כשהפעמון מצלצל" ו"הזמן הנכון", שניהם מוצגים בערוץ דיסני במרווחי זמן שווים במהלך היום.
דיסקוגרפיה

| שנה | כותרת | הערות |
| --- | --- | --- |
| 2007-2008 | As the Bell Rings | נכתב לתוכנית דיסני As the Bell Rings |
| 2008 | Right Time |  |
| 2008 | Here I am | כיסוי של שיר משנת 2008 מסרט דיסני Camp Rock |
| 2011 | We Shall Overcome | עם טסי דהנראג' |
| 2012 | You I See |  |
| 2012 | Lego House | כיסוי לשיר של אד שירן |
| 2012 | Haven't Met You Yet | כיסוי של מייקל בובל המקורי |
| 2012 | Be Mine Tonight (Groove Me) |  |
| 2012 | Vultures | כיסוי של ג'ון מאייר המקורי |
| 2012 | Waiting On The World To Change | כיסוי של ג'ון מאייר המקורי |
| 2012 | Rose Garden | כיסוי של ניק ג'ונאס ו Administraton |
| 2012 | Heartbrake Warfare | כיסוי של ג'ון מאייר המקורי |
| 2012 | Always the Quiet ones |  |
| 2012 | Never Let Her Slip Away | כיסוי איטי של אנדרו גולד המקורי |
| 2013 | "One in a million" |  |
| 2013 | Window |  |
| 2013 | On My Mind |  |
בנג'מין זנדר

| --- | --- |
זנדר, 2009
זנדר, 2009
 לידה:  9 במרץ 1939 (בן 86) בקינגהאמשייר, הממלכה המאוחדת 
 מוקד פעילות:  בוסטון, מסצ'וסטס, ארצות הברית
 תקופת הפעילות:  מ-1980 
 מקום לימודים:  יוניברסיטי קולג' לונדון 
 עיסוק:  מנצח, מורה, צ'לן, פסנתרן, מוזיקאי, מלחין, מרצה, מחבר
 סוגה:  מוזיקה קלאסית 
 שפה מועדפת:  אנגלית 
 כלי נגינה:  צ'לו, פסנתר
 שיתופי פעולה בולטים:  ועידת TED, התזמורת הפילהרמונית של בוסטון
 www.benjaminzander.com
 
בנג'מין זנדר בדאבוס
בנג'מין זנדר (באנגלית: Benjamin Zander‏; נולד ב-9 במרץ 1939 ג'רארדסקרוס, בקינגהאמשייר), הוא מנצח, מורה, צ'לן, פסנתרן, מוזיקאי ומלחין אנגלי-אמריקאי יהודי, כמו כן הוא מרצה ומחבר בתחום טיפוח היצירתיות והמנהיגות, בין היתר לפי שיטת הפורום של לנדמרק.
קורות חייו

בן רביעי בין ארבעת ילדיהם של הורים יהודים מברלין שנמלטו לאנגליה בגלל השלטון הנאצי בגרמניה. אביו, ד"ר ולטר זנדר, היה עורך דין, מזרחן ומוזיקאי, צ'לן שאף הופיע פעם תחת שרביטו של המנצח ארתור ניקיש. בנג'מין התחיל את צעדיו הראשונים במוזיקה בהדרכת אביו בתחום הנגינה בצ'לו ובהלחנה.
בנג'מין זנדר עסק בהלחנה מגיל תשע. בילדותו הוזמן על ידי בנג'מין בריטן לאלדבורו  במחוז סאפוק והיה לתלמידו. כמו כן למד אצל איימוג'ן הולסט, בתו של המלחין גוסטב הולסט. 
בגיל 12 התקבל כצ'לן לתזמורת הנוער הלאומית של בריטניה.
מגיל 13 למד מוזיקה בפנימית אטינגם, ואחר כך בבית הספר סנט פול בלונדון על מנת להמשיך בלימודי נגינה בצ'לו עם הרברט ויתרס. מגיל 15 השתלם במשך חמש שנים באיטליה אצל הצ'לן הקטלאני גאספר קסדו. לשם כך שהה שלוש שנים בפירנצה ובסיינה והשלים אחר כך לימודי הצ'לו באקדמיה הממלכתית למוזיקה של קלן בגרמניה, שם שימש כעוזר למורו. 
פרט לכישוריו המוזיקליים, בנג'מין זנדר חונן גם בכישורי כתיבה והרצאה, סיים לימודי ספרות אנגלית בקולג' יוניברסיטי בלונדון ובעת לימודיו זכה בפרס לכתיבת מסה של האוניברסיטה. בו זמנית נתן קונצרטים ורסיטלים כחבר ברביעית קינג-זנדר-אריאלי ולימד בבית הספר לילדים מחוננים במוזיקה של יהודי מנוחין.
בשנת 1965 זכה במלגה והשתלם בארצות הברית באוניברסיטת ברנדייס ובאוניברסיטת הרוורד ועם לאונרד שור וארנסט אוסטר בניו יורק והתיישב לבסוף בבוסטון.
פעילותו המוזיקלית

החל משנת 1967 מלמד נגינה בקונסרבטוריון למוזיקה של ניו אינגלנד ומנצח על תזמורת הנוער הפילהרמונית של המקום. במסגרת תפקידו ב-NEC ניהל תוכנית אמנותית משותפת למוסד זה ולפנימיה לאמנויות הבמה בנאטיק, מסצ'וסטס. גם כן במסגרת מנהל זנדר כיתות אמן שבועיות באלם וולנט 
- מה שנקראת תוכנית וולנט היל.
בעקבות קשיים פיזיים שהתעוררו אצלו ביכולת לנגן בצ'לו (לדבריו לא התפתחו באצבעותיו היבלות הנחוצות לכך) הפסיק את הקריירה שלו כצ'לן והקדיש את עצמו לאמנות הניצוח ולהוראה.
בשנות ה-70 ניצח זנדר על התזמורת הסימפונית האזרחית של בוסטון. פוטר מתפקיד זה בגלל הרפרטואר ה"כבד" כביכול שבחר - סימפוניות של מאהלר וברוקנר, למשל. 
במחאה כל החברי התזמורת התפטרו והקימו יחד עם זנדר את התזמורת הפילהרמונית של בוסטון בשנת 1979. 
 
מאז 1979 מכהן בנג'מין זנדר כמנצח של תזמורת זו כשברפרטואר שלה זנדר ממשיך לשים דגש מיוחד על המוזיקה הרומנטית המאוחרת ועל הסימפוניות של גוסטב מאהלר. מצד שני שמר בנג'מין זנדר על קשר מיוחד עם התזמורת הפילהרמונית של לונדון איתה הקליט בהצלחה רבה כמה סימפוניות של בטהובן ושל מאהלר. את הקלטותיו מלווה בהסברים לקהל המאזינים.
זנדר מנצח גם על תזמורת הנוער הפילהרמונית של בוסטון, שאותה הוא הקים בשנת 2012.